ddrg/super_eurlex huggingface dataset:
ECB noterer sig det foreslåede begrænsede omfang af AMLA’s direkte tilsyn i lyset af forslagets budgetmæssige begrænsninger. Det er ECB’s erfaring, at det er gavnligt at have et bredt anvendelsesområde for direkte tilsyn på EU-plan og at udvælge de institutter, der bliver underlagt direkte tilsyn, på grundlag af objektive og gennemsigtige kriterier. ECB vil derfor kraftigt støtte, at kriterierne for identifikation af udvalgte forpligtede enheder ændres, således at processen resulterer i en større pulje af forpligtede enheder, som vil være under AMLA’s direkte tilsyn. Puljen kunne omfatte forpligtede enheder med hovedsæde i hver enkelt af medlemsstaterne og derved fremme en fælles tilsynskultur og konvergens mellem AML/CFT-tilsynspraksisser. Dette vil også mindske risikoen for arbitrage. For så vidt angår den fælles tilsynsmekanisme (SSM), støtter kriterierne for udvælgelse af signifikante enheder under tilsyn dette mål, idet ECB i henhold til forordning (EU) nr. 1024/2013 skal udføre direkte tilsynsopgaver vedrørende de tre mest signifikante kreditinstitutter i hver af de deltagende medlemsstater, medmindre dette begrundes af særlige omstændigheder ( 13 ) . I betragtning af de relativt strenge og risikobaserede udvælgelseskriterier, der er fastsat i AMLAR, vil offentliggørelsen af listen over udvalgte forpligtede enheder, jf. AMLAR, indirekte svare til at offentliggøre den høje ML/TF-risikostatus for de udvalgte enheder under tilsyn. Dette er i øjeblikket fortrolige oplysninger, som kun udveksles mellem relevante myndigheder på et strengt need-to-know grundlag. Objektive risikobaserede kriterier, der ikke indirekte fører til, at sådanne fortrolige tilsynsoplysninger videregives, kunne være at foretrække, da de ikke ville sende utilsigtede signaler til markederne eller skabe en omdømmemæssig risiko for de udvalgte forpligtede enheder, som AMLA fører direkte tilsyn med. Desuden bør der tilføjes en bestemmelse for at sikre kommunikation mellem AMLA og de relevante tilsynsmyndigheder i Unionen i forbindelse med processen, hvor de forpligtede enheder vurderes med henblik på udvælgelse, inden listen over udvalgte forpligtede enheder offentliggøres. Dette vil gøre det muligt for tilsynsmyndighederne at analysere på forhånd, hvilke tilsynsmæssige konsekvenser der kan være af de risici, der er forbundet med disse enheder.
2.3.2

Derfor mener ECB, at den adgang, der gives til ECB og de nationale centralbanker, bør være bredere end forudset i forordningsforslaget. ESCB’s medlemmer bør have mulighed for at få adgang til og anvende data, der falder ind under forordningsforslagets anvendelsesområde. Ikke kun når der opstår et ekstraordinært behov for at anvende dataene til at udføre ESCB’s opgaver, men også til statistiske formål, hvor dette ville hjælpe ECB med at indsamle officielle statistikker med bistand fra de nationale centralbanker. Dette vil igen hjælpe ECB, når ECB bidrager til harmoniseringen af regler og praksis for indsamling, udarbejdelse og distribution af statistikker inden for ECB’s kompetenceområder. Det ville være yderst gavnligt for slutbrugerne at tillade anmodninger om data til statistiske formål, da dette ville gøre det muligt at analysere dataene med henblik på at identificere tendenser/mønstre og spare tid inden vedtagelsen af forordninger samt bidrage til at analysere ESCB’s databehov i nødsituationer og krisesituationer. Når det er sagt, er det af afgørende betydning, at bredere adgang ledsages af sikkerhedsforanstaltninger, der sikrer, at data kun tilgås og anvendes i det omfang og med den detaljeringsgrad, som er nødvendig for udførelsen af vedtægtsmæssige opgaver, såsom udvikling, udarbejdelse og formidling af officielle statistikker, og at Unionens institutioner og de offentlige myndigheder træffer alle de nødvendige lovgivningsmæssige, administrative, tekniske og organisatoriske foranstaltninger for at sikre beskyttelsen af dataene.
Ligeledes glæder ECB sig over forslaget om at udelukke både afviklingsfejl, der skyldes faktorer, som ikke kan tilskrives deltagerne i transaktionen, og afviklingsfejl, der opstår i forbindelse med transaktioner, der ikke involverer »to handelsparter« fra ordningen for afviklingsdisciplin. ECB opfordrer imidlertid EU-lovgiveren til at overveje at præcisere anvendelsesområdet for den anden af disse to foreslåede udelukkelser, som kan fortolkes på forskellige måder. ECB forstår denne foreslåede udelukkelse således, at den omfatter overførsler af værdipapirer på FOP-basis (free-of-payment) til værdipapirkonti hos værdipapircentraler (CSD’er) i forbindelse med (de)mobilisering af sikkerhedsstillelse, uanset om disse overførsler sker mellem private parter eller mellem medlemmer af ESCB og deres modparter. ECB ville hilse en udtrykkelig præcisering i forordningsforslaget velkommen. I den forbindelse bør yderligere præciseringer af anvendelsesområdet for den anden foreslåede udelukkelse foretages i Kommissionens delegerede retsakter, således at det specificeres, hvilke transaktioner der ikke anses for at involvere to handelsparter. CSD’er er på nuværende tidspunkt måske ikke i stand til at identificere, hvilke afviklingsinstrukser der skal udelukkes fra anvendelsesområdet for ordningen for afviklingsdisciplin i henhold til forordningsforslaget. For at gøre det lettere for dem kunne Kommissionens delegerede retsakter med fordel omfatte definitioner, der gør det muligt konkret at identificere de påtænkte udelukkelser og derved hjælpe CSD’er med at automatisere denne proces. ECB er rede til at støtte EU-lovgiveren i udarbejdelsen af disse præciseringer og bemærker, at Kommissionens udkast til delegerede retsakter betragtes som »forslag til EU-retsakter« som omhandlet i traktatens artikel 127, stk. 4 og 282, stk. 5, som fastsætter, at ECB skal høres om ethvert udkast til EU-retsakter inden for dens kompetenceområde ( 4 )
HENSTILLING FRA DEN EUROPÆISKE CENTRALBANK om Rådets forordning (EF) om grænser og vilkår for kapitaludvidelser i Den Europæiske Centralbank (ECB/1998/11) (98/C 411/07)

(Forelagt af Den Europæiske Centralbank den 3. november 1998)

RÅDET FOR DEN EUROPÆISKE UNION HAR -

under henvisning til statutten for Det Europæiske System af Centralbanker og Den Europæiske Centralbank (i det følgende benævnt »statutten«), særlig artikel 28.1,

under henvisning til henstilling fra Den Europæiske Centralbank (i det følgende benævnt »ECB«),

under henvisning til udtalelse fra Europa-Parlamentet,

under henvisning til udtalelse fra Kommissionen for De Europæiske Fællesskaber,

i overensstemmelse med den procedure, der er fastsat i artikel 106, stk. 6, i traktaten om oprettelse af Det Europæiske Fællesskab (i det følgende benævnt »traktaten«) og artikel 42 i statutten, og

ud fra følgende betragtninger:

I henhold til artikel 28.1 og 28.2 i statutten skal de nationale centralbanker indskyde en kapital på 5 000 mio. EUR i ECB, som bliver operationel, når ECB indleder sit virke; i henhold til artikel 28.1 i statutten fastsætter Rådet grænserne og vilkårene for de udvidelser af ECB's kapital, som ECB kan beslutte ud over den i artikel 28.1 fastsatte grænse -

UDSTEDT FØLGENDE FORORDNING:

Artikel 1

Udvidelser af ECB's kapital

Styrelsesrådet for ECB kan udvide ECB's kapital ud over det beløb, der er fastsat i statuttens artikel 28.1, første punktum, med yderligere op til 5 000 mio. EUR.

Artikel 2

Afsluttende bestemmelse

Denne forordning træder i kraft den 1. januar 1999.

Forordningen er bindende i alle enkeltheder og gælder umiddelbart i hver medlemsstat.
HENSTILLING FRA DEN EUROPÆISKE CENTRALBANK af 12. november 1998 om de nationale centralbankers eksterne revisorer (ECB/1998/5) (98/C 411/08)

STYRELSESRÅDET FOR DEN EUROPÆISKE CENTRALBANK -

under henvisning til statutten for Det Europæiske System af Centralbanker og Den Europæiske Centralbank (i det følgende benævnt »statutten«), særlig artikel 27.1, og

ud fra følgende betragtninger:

(1) Den Europæiske Centralbanks (i det følgende benævnt »ECB«) og de nationale centralbankers regnskaber revideres af uafhængige eksterne revisorer, der indstilles af Styrelsesrådet og godkendes af Rådet for Den Europæiske Union

(2) de nedenfor indstillede eksterne revisorer er i overensstemmelse med de udnævnelser, som hver af de nationale centralbanker i de deltagende medlemsstater har foretaget, og udelukker ikke, at ECB vedtager en ændret henstilling, hvis omstændighederne skulle nødvendiggøre dette -

HENSTILLER HERVED:

KPMG Reviseurs d'Entreprises s.c. (société civile), Antwerpen, og Deloitte Touche Tohmatsu s.c., Bruxelles, som eksterne revisorer for Banque Nationale de Belgique/Nationale Bank van België;

KPMG Deutsche Treuhandgesellschaft AG og PwC Deutsche Revision AG som eksterne revisorer for Deutsche Bundesbank;

Coopers & Lybrand, der er en del af det internationale firma PricewaterhouseCoopers, som ekstern revisor for Banco de España;

Mazars & Guérard, Paris, og Deloitte Touche Tohmatsu - Audit, Neuilly, som eksterne revisorer for Banque de France;

PricewaterhouseCoopers, Dublin, som ekstern revisor for Central Bank of Ireland;

Reconta Ernst & Young s.p.a. (Società per Azioni), Rom, som ekstern revisor for Banca d'Italia;

PricewaterhouseCoopers SARL (Société à responsabilité limitée), Réviseur d'Entreprises, Luxembourg, som ekstern revisor for Banque centrale du Luxembourg;

Prof. Drs. J. A. van Manen RA (Registered Accountant), partner i PricewaterhouseCoopers, indstilles personligt som ekstern revisor for De Nederlandsche Bank;

Prof. DDr. Kurt Neuner, Dr. Pipin Henzl, Dr. Peter Wolf, Mag. Christian Hofer, Dkfm. Dr. Peter Christian Gormasz og Dkfm. Leopold Wundsam, der alle er offentligt registrerede revisorer, som eksterne revisorer for Österreichische Nationalbank;

PricewaterhouseCoopers - Auditores e Consultores Lda., som ekstern revisor for Banco de Portugal; og

Arthur Andersen Oy som ekstern revisor for Suomen Pankki.

Denne henstilling offentliggøres i De Europæiske Fællesskabers Tidende.

Denne henstilling er rettet til Rådet for Den Europæiske Union.

Udfærdiget i Frankfurt am Main, den 12. november 1998.

Formanden for ECB

Willem F. DUISENBERG
INDSTILLING FRA DEN EUROPÆISKE CENTRALBANK af 19. juni 1998 til Rådet for Den Europæiske Union om Den Europæiske Centralbanks eksterne revisorer (ECB/1998/3) (98/C 246/05)

DEN EUROPÆISKE CENTRALBANKS STYRELSESRÅD (i det følgende benævnt »Styrelsesrådet«) -

Under henvisning til statutten for Det Europæiske System af Centralbanker og Den Europæiske Centralbank, særlig artikel 27, stk. 1, og ud fra følgende betragtninger;

Den Europæiske Centralbanks (i det følgende benævnt »ECB«) og de nationale centralbankers regnskaber revideres af uafhængige eksterne revisorer, der indstilles af Styrelsesrådet og godkendes af Rådet for Den Europæiske Union;

Rådet for Det Europæiske Monetære Institut er nået til enighed om at indstille Coopers & Lybrand til eksterne revisorer for ECB -

INDSTILLER HERVED

Coopers & Lybrand til eksterne revisorer for ECB.

Denne indstilling offentliggøres i De Europæiske Fællesskabers Tidende.

Udfærdiget i Frankfurt am Main, den 19. juni 1998.

Formanden for ECB

Willem F. DUISENBERG
Den Europæiske Centralbanks henstilling

af 5. oktober 2000

vedrørende de nationale centralbankers eksterne revisorer

(ECB/2000/10)

(2000/612/EF)

STYRELSESRÅDET FOR DEN EUROPÆISKE CENTRALBANK -

som henviser til statutten for Det Europæiske System af Centralbanker og Den Europæiske Centralbank, særlig artikel 27.1, og

ud fra følgende betragtninger:

(1) Den Europæiske Centralbanks (ECB's) og de nationale centralbankers (NCB'ernes) regnskaber revideres af uafhængige eksterne revisorer, der indstilles af Styrelsesrådet for ECB og godkendes af Rådet for Den Europæiske Union.

(2) I overensstemmelse med Rådets beslutning 2000/427/EF af 19. juni 2000 i henhold til traktatens artikel 122, stk. 2, vedrørende Grækenlands tilslutning til den fælles valuta den 1. januar 2001(1), opfylder Grækenland nu de nødvendige betingelser for indførelse af den fælles valuta, og Grækenlands dispensation, jf. betragtning 4 i Rådets beslutning 98/317/EF(2) i overensstemmelse med traktatens artikel 109 J, stk. 4, ophæves med virkning fra 1. januar 2001.

(3) De i henstilling ECB/1998/5 af 12. november 1998 vedrørende de nationale centralbankers eksterne revisorer indstillede revisorer(3) er i overensstemmelse med de nuværende udnævnelser, som hver af de nationale centralbanker i de deltagende medlemsstater har foretaget.

(4) Der skal indstilles en ekstern revisor for Bank of Greece for årsregnskaberne fra og med regnskabsåret 2001.

(5) Det er nødvendigt at rette henstilling til ændring af Rådets afgørelse 1999/70/EF af 28. januar 1999 om de nationale centralbankers eksterne revisorer(4), som ændret ved afgørelse 2000/223/EF(5), for at tage hensyn til medlemsstater, hvis dispensation er blevet ophævet derefter -

HENSTILLER:

- Ernst & Young (Hellas) Certified Auditors SA og Charalambos Stathakis, statsautoriseret revisor, som eksterne revisorer for Bank of Greece for årsregnskaberne fra og med regnskabsåret 2001

- at Rådet for Den Europæiske Union ændrer sin afgørelse 1999/70/EF i overensstemmelse hermed.

Denne henstilling offentliggøres i De Europæiske Fællesskabers Tidende.

Denne henstilling er rettet til Rådet for Den Europæiske Union.

Udfærdiget i Frankfurt am Main, den 5. oktober 2000.

Formand for ECB

Willem F. Duisenberg

(1) EFT L 167 af 7.7.2000, s. 19.

(2) EFT L 139 af 11.5.1998, s. 30.

(3) EFT C 411 af 31.12.1998, s. 11.

(4) EFT L 22 af 29.1.1999, s. 69.

(5) EFT L 71 af 18.3.2000, s. 24.
DEN EUROPÆISKE CENTRALBANKS HENSTILLING

af 10. februar 2000

vedrørende de nationale centralbankers eksterne revisorer

(ECB/2000/2)

(2000/C 62/07)

STYRELSESRÅDET FOR DEN EUROPÆISKE CENTRALBANK -

som henviser til statutten for Det Europæiske System af Centralbanker og Den Europæiske Centralbank, særlig artikel 27.1, og

som tager følgende i betragtning:

(1) Den Europæiske Centralbanks (ECB's) og de nationale centralbankers (NCB'ernes) regnskaber revideres af uafhængige eksterne revisorer, der indstilles af Styrelsesrådet og godkendes af Rådet for Den Europæiske Union.

(2) De i ECB-henstilling ECB/1998/5(1) indstillede eksterne revisorer er i overensstemmelse med de nuværende udnævnelser, som hver af de nationale centralbanker i de deltagende medlemsstater har foretaget, og udelukker ikke ECB's ret til at indstille andre eksterne revisorer for NCB'erne, hvis omstændighederne skulle nødvendiggøre dette -

HENSTILLER:

- KPMG Deutsche Treuhand-Gesellschaft AG og Ernst & Young Deutsche Allgemeine Treuhand AG som eksterne revisorer for Deutsche Bundesbank for årsregnskaberne fra og med regnskabsåret 2000.

- At Rådet for Den Europæiske Union ændrer sin afgørelse 1999/70/EF(2) om de nationale centralbankers eksterne revisorer i overensstemmelse hermed.

Denne henstilling offentliggøres i De Europæiske Fællesskabers Tidende.

Denne henstilling er rettet til Rådet for Den Europæiske Union.

Udfærdiget i Frankfurt am Main, den 10. februar 2000.

Willem F. DUISENBERG

Formand for ECB

(1) EFT C 411 af 31.12.1998, s. 11.

(2) EFT L 22 af 29.1.1999, s. 69.
DA De Europæiske Fællesskabers Tidende 31.10.2000 L 278/39
BERIGTIGELSER
Berigtigelse til Rådets forordning (EF) nr. 1522/2000 af 10. juli 2000 om indførelse af endelig antidumpingtold påimport af korte syntetiske fibre af polyester med oprindelse i Australien, Indonesien og Thailand og om endelig
opkrævning af den midlertidige told
(De Europæiske Fællesskabers Tidende L 175 af 14. juli 2000)
Side 26,artikel 1,stk. 2,skemaet,»Indonesien«,anden kolonne:i stedet for: »Graha Irma,17
thfloor,«
læses: »Graha Irama,17thfloor,«.
Berigtigelse til Den Europæiske Centralbanks henstilling ECB/2000/10 af 5. oktober 2000 vedrørende de natio-
nale centralbankers eksterne revisorer
(De Europæiske Fællesskabers Tidende L 259 af 13. oktober 2000)
På side 65,anden betragtning,ændres følgende:i stedet for: »Rådets beslutning 98/317/EF (
2) i overensstemmelse med traktatens artikel 109 J,stk. 4, «
læses: »Rådets beslutning 98/317/EF af 3. maj 1998 i overensstemmelse med traktatens artikel 109 J,stk. 4 (2)«.
Den Europæiske Centralbanks henstilling

af 19. december 2002

til Rådet for den Europæiske Union om eksterne revisorer for den Europæiske Centralbank og Suomen Pankki

(ECB/2002/13)

(2002/C 331/08)

STYRELSESRÅDET FOR DEN EUROPÆISKE CENTRALBANK -

som henviser til Statutten for Det Europæiske System af Centralbanker og Den Europæiske Centralbank, særlig artikel 27.1, og

ud fra følgende betragtninger:

(1) Den Europæiske Centralbanks og Eurosystemet nationale centralbankers regnskaber revideres af uafhængige, eksterne revisorer, anbefalet af Styrelsesrådet og godkendt af Rådet for den Europæiske Union.

(2) Mandatet for ECB's nuværende eksterne revisor udløber i 2003. Der skal derfor udnævnes en ekstern revisor fra 2003. Mandatperioden for den eksterne revisor bør være fem år.

(3) Mandatet for Suomen Pankki's eksterne revisor blev ikke fornyet fra 2003 som følge af dennes forventede ophør i midten af 2003 samt en politik om med faste mellemrum at udbyde hvervet i licitation. Der skal derfor udnævnes en ekstern revisor fra 2003. Mandatperioden for den eksterne revisor bør være fem år,

HENSTILLER FØLGENDE:

KPMG Deutsche Treuhand-Gesellschaft AG Wirtschaftsprüfungsgesellschaft udnævnes som ECB's eksterne revisor.

Ernst & Young Oy udnævnes som Suomen Pankki's eksterne revisor.

Denne henstilling offentliggøres i De Europæiske Fællesskabers Tidende.

Udfærdiget i Frankfurt am Main den 19. december 2002.

Formanden for ECB

Willem F. Duisenberg
Den Europæiske Centralbanks henstilling

af 3. oktober 2003

denne henstilling er rettet til rådet for Den Europæiske Union vedrørende Banque centrale du Luxembourgs eksterne revisorer

(ECB/2003/11)

(2003/C 247/06)

STYRELSESRÅDET FOR DEN EUROPÆISKE CENTRALBANK,

som henviser til statutten for Det Europæiske System af Centralbanker og Den Europæiske Centralbank, særlig artikel 27.1, og

ud fra følgende betragtninger:

(1) Regnskaberne for Den Europæiske Centralbank (ECB) og for Eurosystemets nationale centralbanker revideres af uafhængige eksterne revisorer, der indstilles af ECB's Styrelsesråd og godkendes af Rådet for Den Europæiske Union.

(2) Mandatet for Banque centrale du Luxembourgs nuværende eksterne revisorer vil ikke blive fornyet, når det efter fem år udløber ved udgangen af 2003. Det er derfor nødvvendigt at udnævne eksterne revisorer fra 2004.

(3) Banque centrale du Luxembourg har valgt nye eksterne revisorer i overensstemmelse med reglerne om offentlige indkøb, og ECB er af den opfattelse, at de opfylder de nødvendige krav.

(4) De eksterne revisorers mandatperiode er et år og kan fornys,

HENSTILLER FØLGENDE:

Deloitte & Touche Luxembourg udnævnes som eksterne revisorer for Banque centrale du Luxembourg for regnskabsåret 2004.

Denne henstilling offentliggøres i Den Europæiske Unions Tidende.

Udfærdiget i Frankfurt am Main, den 3. oktober 2003.

Willem F. Duisenberg

Formand for ECB
DEN EUROPÆISKE CENTRALBANK
DEN EUROPÆISKE CENTRALBANKS HENSTILLING
af 6. marts 2003
til Rådet for Den Europæiske Union om de eksterne revisorer for Deutsche Bundesbank
(ECB/2003/3)
(2003/C 75/11)
STYRELSESRÅDET FOR DEN EUROPÆISKE CENTRALBANK —
som henviser til statutten for Det Europæiske System af
Centralbanker og Den Europæiske Centralbank, særlig artikel27.1, og
ud fra følgende betragtninger:(1) Regnskaberne for Den Europæiske Centralbank og for
Eurosystemets nationale centralbanker revideres af uafhæn-gige eksterne revisorer, der indstilles af Styrelsesrådet forECB og godkendes af Rådet for Den Europæiske Union.
(2) I henhold til Rådets afgørelse af 13. marts 2000 om
ændring af afgørelse 1999/70/EF om de nationale central-bankers eksterne revisorer (2000/223/EF) (
1) godkendtes
Ernst & Young Deutsche Allgemeine Treuhand AG og
KPMG Deutsche Treuhand-Gesellschaft AG som eksternerevisorer for Deutsche Bundesbank for årsregnskabet fraog med regnskabsåret 2000.
(3) Deutsche Bundesbank besluttede i 2002 at bibeholde
Ernst & Young Deutsche Allgemeine Treuhand AG someneste eksterne revisor for årsregnskabet fra og med regn-skabsåret 2002.
(4) Deutsche Bundesbank finder det formålstjenligt, at der for
årsregnskabet fra og med regnskabsåret 2003 på nyudnævnes to eksterne revisorer, og har derfor anmodet
ECB at henstille, at der udnævnes endnu en revisor.
(5) Deutsche Bundesbank har valgt de foreslåede revisorer i
overensstemmelse med de for Deutsche Bundesbankgældende regler for offentligt udbud, og efter ECB's opfat-telse opfylder de foreslåede revisorer de nødvendige krav —
HENSTILLER FØLGENDE:
PwC Deutsche Revision AG udnævnes som den ene afDeutsche Bundesbanks to eksterne revisorer (ved siden af detforlængede mandat for Ernst & Young Deutsche AllgemeineTreuhand AG) for regnskabsåret 2003 for et år med mulighedfor forlængelse.
Denne henstilling offentliggøres i Den Europæiske Unions
Tidende .
Udfærdiget i Frankfurt am Main, den 6. marts 2003.
Formand for ECB
Willem F. DUISENBERGDA 27.3.2003 Den Europæiske Unions Tidende C 75/11
(1) EFT L 71 af 18.3.2000, s. 24.
(1)

Regnskaberne for Den Europæiske Centralbank (ECB) og for Eurosystemets nationale centralbanker revideres af uafhængige eksterne revisorer, der indstilles af Styrelsesrådet for ECB og godkendes af Rådet for Den Europæiske Union.
DA Den Europæiske Unions Tidende C 277/30

DEN EUROPÆISKE CENTRALBANKS HENSTILLING

af 26. oktober 2005

til Rådet for Den Europæiske Union om de eksterne revisorer i the Central Bank and Financial Services Authority of Ireland

(ECB/2005/10)

(2005/C 277/10)

STYRELSESRÅDET FOR DEN EUROPÆISKE CENTRALBANK HAR —

under henvisning til statutten for Det Europæiske System af Centralbanker og Den Europæiske Centralbank, særlig artikel 27.1, og

ud fra følgende betragtninger:

(1) Regnskaberne for Den Europæiske Centralbank (ECB) og for Eurosystemets nationale centralbanker revideres af uafhængige eksterne revisorer, der indstilles af ECB's Styrelsesråd og godkendes af Rådet for Den Europæiske Union.

(2) Mandatet for de nuværende eksterne revisorer i the Central Bank and Financial Services Authority of Ireland er udløbet og vil ikke blive fornyet. Det er derfor nødvendigt at udnævne eksterne revisorer fra regnskabsåret 2005.

(3) The Central Bank and Financial Services Authority of Ireland har valgt Deloitte & Touche som sine eksterne revisorer for regnskabsåret 2005, og efter ECB's opfattelse opfylder de foreslåede revisorer de nødvendige krav.

(4) Varigheden af de eksterne revisorers mandat er tre år, med mulighed for forlængelse —

VEDTAGET FØLGENDE HENSTILLING:

Det henstilles, at Deloitte & Touche udnævnes til eksterne revisorer i the Central Bank and Financial Services Authority of Ireland for regnskabsåret 2005 for et tidsrum på 3 år, med mulighed for forlængelse.